Diari Oficial de la Generalitat Valenciana


Sumari del DOGV 6983, del 12-03-2013 (2013/1719)

Notificació de la sentència dictada en el procediment ordinari número 964/2010.
-------------------------------------------------------------------------------

### Dades del document

Número de DOGV
:   6983

Data del DOGV
:   12-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1719


Organisme emissor
:   Jutjat de Primera Instància i Instrucció Número 3 d'Alcoi

Tipus de document
:   Edicte

Notificació de la sentència dictada en el procediment ordinari número 964/2010. [2013/1719]  
Óscar Daniel Ludeña Benítez, secretari judicial del Jutjat de Primera Instància número 3 d'Alcoi, per mitjà d'este edicte faig saber que en este Jutjat se seguix el procediment seguit a instàncies de María Dolores Roig Faus contra María Encarnación Alós Ballester, Andrés Francisco Mir i hereus de María Encarnación Alós Ballester i Andrés Francisco Mir, en què s'ha dictat la Sentència número 23/10 la dispositiva literal de la qual és la següent:  
«Dispositiva  
Estime íntegrament la demanda interposada pel procurador Penadés Martínez, que actua en nom i representació de María Dolores Roig Faus, i és procedent:   
a) Declarar que Joaquín Roig Catalá i la seua esposa Dolores Faus Camarena van adquirir la finca registral número 3.337, inscrita en el tom 662, llibre 55, foli 152, del Registre de la Propietat de Cocentaina, als titulars registrals María Encarnación Alós Ballester i Andrés Francisco Mir, en virtut del document privat de 3 de març de 1971 i posterior escriptura de compravenda de 17 de juliol de 1971.   
b) Que la filla de Joaquín i Dolores, María Dolores Roig Faus, en virtut de títol hereditari i donació, va adquirir la referida finca registral número 3.337, per tant, l'actual titular té el ple domini d'esta amb caràcter privatiu.  
c) Inscriure en el Registre de la Propietat de Cocentaina l'expressada finca a favor de la demandant María Dolores Roig Faus, amb correlativa cancel·lació dels assentaments contradictoris.  
d) No ser procedent un pronunciament especial respecte de les costes processals ocasionades en esta instància.  
Esta resolució no és ferma. En contra es pot interposar recurs d'apel·lació davant d'este Jutjat en el termini de 20 dies, comptador des de l'endemà de la notificació.  
D'acord amb la disposició addicional 15a de la Llei Orgànica del Poder Judicial, segons la redacció donada per la Llei Orgànica 1/2009, de 3 de novembre, tot aquell que pretenga interposar recurs contra sentències o resolucions que posen fi al procés o n'impedisquen la continuació, haurà de consignar com a depòsit la suma de 50 euros, que haurà de constituir-se en el compte de consignacions d'este Jutjat.  
En la interposició del recurs s'haurà d'acreditar la constitució del depòsit, i no s'admetrà a tràmit cap recurs el depòsit del qual no s'haja constituït.  
Esta és la meua sentència, que pronuncie, mane i firme.»   
Atés que es desconeix el domicili o la residència actuals de la part demandada, el secretari, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ordene la publicació d'este edicte per a portar a efecte la diligència de notificació a María Encarnación Alós Ballester, Andrés Francisco Mir i hereus de María Encarnación Alós Ballester i Andrés Francisco Mir.  
  
  
Alcoi, 14 de febrer de 2013.- El secretari judicial: Óscar Daniel Ludeña Benítez.